Minn L- Imżebbel . . . il- pulċinell ta' Ġeżebel . . . " Ikolli nneħħi ħajti b' idejja . Jien se nkun fil- paċi . Ħadd ma kellu x' jaqsam ma' dan . Kienet deċiżjoni tiegħi kompletament . " ( 22 ta' Ġunju , 1954 – 29 ta' Jannar , 1977 ) Kummidjant promettenti , l- iżjed magħruf għall- parti ewlenija tiegħu fis- sitcom Amerikana " Chico and the Man " . Paranojja dwar piż żejjed , problemi matrimonjali u kriżi ta' identità minħabba etniċità mħallta kkawżawlu sens dejjem jitqawwa ta' aljenazzjoni . spara għal rasu quddiem il- maniġer tiegħu meta kien għad kellu biss 22 sena . " Ma kontx Ispaniku veru , jew Lhudi veru , jew xi ħaġa vera oħra . Jien kont baħnan oħxon u miżerabbli bin- nuċċali u l- ażma . " " Meta mmut u fuqi April leqqien Xuxtu mxarrab għasra jxejjer , Bi qsim il- qalb fuqi jmissek timmejjel , Iżda jien niġi nitmejjel . Jien inkun fil- kwiet , bħalma s- siġar imwerrqa jisktu Meta l- iħxen fergħa x- xita tilwi , U iżjed siekta u qalbi bierda jien inkun Milli int illum . " ( 8 ta' Awissu 1884 - 29 ta' Jannar 1933 ) Louis , il- Missisuwri . kitbet bosta ġabriet ta' mimlijin passjoni u emozzjonijiet li f' ħajjitha qatt ma kellha x- xorti tgħixhom tassew . Il- kundizzjoni fiżika sa minn dejjem fraġli tagħha u t- temi li tistħarreġ fi vrusha jfakkruna ħafna fil- poetessa Maltija . Ta' 48 sena belgħet bosta pilloli ta' l- irqad , u raqdet f' banju sħun bil- ħsieb li tegħreq fih sa ma tifga fl- aħħar u l- itwal raqda . tagħha indirizzata lil xi maħbub tagħha li kien telaqha . " Jiena persuna nevrotika u instabbli żżejjed u m' għadx għandi l- passjoni iżjed . Mela ftakru , aħjar tinqered milli tmut bil- mod il- mod . Paċi , imħabba , empatija . " ( 20 ta' Frar , 1967 – 5 ta' April , 1994 ) Mexxej , kantant u kitarrist ta' wieħed mill- iktar gruppi mużikali importanti tas- snin disgħin , . Uġigħ kroniku fl- istonku u mard ieħor , problemi matrimonjali , depressjoni , attenzjoni iżjed minn żejda mill- mezzi tal- medja u r- relazzjoni skomda ħafna li kellu mas- suċċess tremend li kien kiseb għamluh individwu instabbli ferm . Il- falliment tat- tobba li jsibu tarf tal- kundizzjonijiet fiżiċi tiegħu wassluh biex isib is- serħan mill- uġigħ fl- abbuża mill- eroijna , tant li spiċċa ma setgħax jgħix mingħajrha . Fil- 5 ta' April 1994 instab mejjet minn elektrixin fid- dar tiegħu f' Lake Washington . Kurt kien spara għal rasu . Wara mewtu xterdu bosta u spekulazzjonijiet li forsi seta' nqatel , iżda jien nippreferi ngħoddu bħala suwiċida ieħor . Imma naħseb hekk għax forsi lanqas moħħi ma qiegħed tant sewwa . Kif kien qal ċertu Andy Rooney , " meta l- kelliem tal- ġenerazzjoni tiegħu jtajjar moħħu , x' suppost taħseb dik il- ġenerazzjoni ? " " F' dan il- mument nixtieq li jien kont mejjet . Il- vera ma niflaħx iżjed . " ( 15 ta' Lulju , 1965 – 18 ta' Mejju , 1980 ) Kantant importanti ta' grupp mill- iżjed influwenti ieħor , . kien bniedem eċċentriku sa minn tfulitu , u l- epilepsja qawwija li żviluppatlu fl- aħħar snin ta' ħajtu kompliet tagħġen fih taqlib psikoloġiku kull ma jmur dejjem jitqawwa . Din il- kundizzjoni fiżika , taħbit esaġerat biex ilaħħaq ma' l- ambizzjonijiet tiegħu , bosta problemi emozzjonali u ħsibijiet eżistenzjalisti jberrnu ġo moħħu ma jaqtgħu xejn filġuh sa ma krolla . Fis- 18 ta' Mejju 1980 Ian Curtis instab mgħallaq minn martu f' daru f' Maccesfield . L- aformiżu li jqassar l- aħjar l- kredu tiegħu aktarx hu t- titlu ta' l- aħħar single li ħareġ il- grupp tiegħu , " Tgħidli qalbi sejra niġġennen . Inħoss li ma nistgħux nerġgħu ngħaddu dawk il- mumenti terribbli . Din id- darba m' inix se nirkupra . Qiegħda nisma' l- ilħna u ma nistax nikkonċentra fuq xogħoli . Għaldaqstant se nagħmel dak li jidher l- aħjar li għandi nagħmel . . . Issilit kontriha iżda ma niflaħx nissielet iżjed . " ( 25 ta' Jannar , 1882 – 28 ta' March , 1941 ) Waħda mill- aqwa kittieba Ingliżi tas- seklu li għadda . hija meqjusa minn bosta bħala waħda mill- aqwa ikoni tal- moderna , kemm għall- istil tagħha u kemm għat- temi li tistħarreġ . L- istil liriku esperimentali li nsibu fir- rumanzi tagħha aktarx hu l- aqwa li qatt inkiteb fil- letteratura Ingliża . Virginia Woolf hija kkwotata ħafna wkoll fiċ- ċrieki femministi , tant li bosta femministi , sew kittieba u sew le , jirreferu għaliha bħala waħda mill- influwenzi ewlenin tal- ħsibijiet u l- kawżi tagħhom . Ftit xhur qabel għalqet sittin sena , Woolf mliet bwietha bil- ħaġar tqil u għadset lilha nnfisha fix- xmara Ofelja , ftit passi ' l bogħod mid- dar tagħha fil- villaġġ ta' Rodmell , f' Sussex . " L- att li nneħħi ħajti b' idejja mhux xi ħaġa li qiegħda nagħmel mingħajr ħsieb ta' xejn . Ma nemminx li n- nies għandhom ineħħu ħajjithom b' idejhom mingħajr riflessjoni profonda u kontemplattiva għal perijodu konsiderevoli ta' żmien . Iżda tassew nemmen b' qawwa li d- dritt li tagħmel dan huwa wieħed mill- iżjed drittijiet fundamentali li f' soċjetà ħielsa kulħadd għandu jkollu . Għalija ħafna mid- dinja ma jagħmel sens xejn … " ( 28 ta' Mejju , 1949 - 6 ta' April , 1998 ) Il- kantanta Amerikana tal- grupp u figura prominenti fix- xena Punk ta' l- aħħar tas- sebgħinijiet u l- bidu tat- tmeninijiet . Ħafna kienu jsibuha bħala r- reġina tax- ' Shock Rock ' . kellha personalità mill- iżjed aggressiva , kemm fiżikament u kemm sesswalment . Qabel daħlet fix- xena mużikali Williams kienet ħadmet ukoll xi B - films pornografiċi . Fix- xena mużikali kienet magħrufa ħafna għall- preżenza oxxena li bosta drabi kienet tesponi fuq il- palk . Din l- imġiba spiss kienet iġġibha f' konfronti diretti u xi minn daqqiet anke vjolenti u abbużivi mal- pulizija . Ħafna konservattivi jqisu lil Wendy O . Williams żemlija ta' x' jimpurtani , iżda bosta nisa liberali għadhom sal- lum iqimuha bħala simbolu ġenwin ta' liberazzjoni femminili u tal- ħsieb ħieles . Williams wettqet din il- fehma fl- età ta' 48 sena , meta sparat għal rasha viċin darha proprju f' nhar l- għeluq it- tmintax il- sena tiegħi . " Saħħa , ħabib , saħħa . Għażiż tiegħi , int tinsab f' qalbi . Firda ippredestinata twiegħed laqgħa fil- ġejjieni . " ( 21 ta' Settembru , 1895 – 27 ta' Diċembru , 1925 ) Wieħed mill- aqwa poeti Russi ta' żmien l- era Bolxevista . Ix- xogħlijiet tiegħu kienu bbanjati mill- n minħabba li ġieli jlissnu disprezz lejn l- istess reġim Komunist li stess kien għamel żmien jappoġġa . Huwa kien raġel mill- isbaħ u mogħni bi spirtu romantiku attiv ferm , tant li f' ħajtu żżewweġ ħames darbiet . Yesenin kien alkaħoliku , u dan il- vizzju maż- żmien kien telgħalu fuq rasu u ġabu bniedem aggressiv u mentalment imfixkel qatigħ . Ftit wara li kien għalaq tletin sena , Yesenin bħal donnu ġġennen u moħħu kkollassa , tant li ddaħħal l- isptar għall- osservazzjoni u l- kura għal xi erba' ġimgħat . Jumejn wara li ntbagħat id- dar igawdi l- festi tal- Milied , qata' l- polz , kiteb biljett suwiċidali poetiku b' demmu stess . . . u mbagħad tgħallaq . " Issa tard wisq . Ma nistgħux nerbħu . Huma saru b' saħħithom wisq . " ( 30 ta' Novembru , 1936 – 12 ta' April , 1989 ) Wieħed mill- iżjed individwi sovversivi ta' l- epoka mqallba tas- snin sittin fl- Istati Uniti . Għad li rawwem ħsibijietu fil- moviment tal- hippies terraq lil hinn minnu billi studja x- xjenza politika , partikolarment dik , u ħa sehem u waqqaf bosta movimenti politiċi dissidenti , fosthom il- Youth International Party ( ) . Huwa kiteb ukoll bosta bil- għan li jqajjem kuxjenza dwar kif is- sistema kapitalista xxekkel l- eżistenza ta' l- individwu . Huwa dderieġa l- attiviżmu xellugi radikali tiegħu kontra bosta realtajiet u forzi predominanti ta' żmienu , fosthom il- gwerra tal- Vjetnam , il- Borża ta' l- Ishma ta' New York , l- istabbiliment Amerikan f' sens wiesgħa u l- kapitaliżmu dinji . Lejn l- aħħar ta' ħajtu ħadem ħafna favur kawżi ambjentali . Jibqa' magħruf ukoll għall- bosta , uħud minnhom saħansitra eċċentriċi , li ħareġ bihom waqt il- protesti intelliġenti li kien imexxi u waqt il- ġuri memorabbli ta' l- hekk - imsejjħin . Fl- 1973 kellu jgħaddi ġuri ieħor fuq akkużi ta' bejgħ ta' kokaina , iżda laħaq ħarab u fassal identita' ġdida permezz tal- kirurġija plastika . Hoffman reġa' tfaċċa fid- dieher sitt snin wara , iżda bl- awtoritajiet jilħqulu salibu l- ħin kollu , ftit li xejn kien beda jsib spazju biex jibqa' jimmilita . Wara sensiela ta' attakki nervużi u l- aħbar lil ommu kien ħarġilha kanċer , fl- 1989 instab mejjet f' daru f' New Hope , Pennyslvania . Dak in- nhar George Bush kien laħaq President ta' l- Istati Uniti . Ġimgħa qabel kont għalaqt disa' snin . " Meta kull utilità tintemm , meta tkun żgur minn mewt inevitabbli u imminenti , li tagħżel mewt faċli u ta' malajr minflok waħda kajmana u orribbli huwa l- iżjed dritt uman bażiku . " ( 3 ta' Lulju , 1860 – 17 ta' Awissu , 1935 ) Kittieba femminista bikrija ta' stoffa oħra . L- iżjed tema mistħarrġa fil- kitba tagħha huwa l- ġenn li jaħkem lil bosta nisa meta jifhmu kemm huma tassew mjassrin mill- kundizzjonijiet soċjali u ekonomiċi ta' żmienhom . L- aktar xogħol magħruf tagħha huwa , li minkejja li jittratta realtajiet tanġibbli , juri wkoll kemm l- awtriċi kienet tbati minn attakki ta' paranojja u depressjoni , aktarx sforz il- kuxjenza femminista tagħha . Fl- 1935 ħarġilha kanċer terminali f' sidirha . Gilman għażlet li ttemm ħajjitha hi stess billi xxomm xi kimiċi qabel il- kanċer ikun laħaq xorobha għalkollox . Il- biljett suwiċidali li ħalliet iressaq argument b' saħħatu ħafna favur l- ewtanasja . " Lil ħbiebi : Xogħli lest . Għalfejn nistenna ? " ( 12 ta' Lulju , 1854 – 14 ta' Marzu , 1932 ) Wieħed mill- iżjed individwi importanti fl- istorja tal- fotografija u taċ- ċinema . ivvinta bosta inġenji li għenu bil- kbir l- iżvilupp tal- fotografija . L- iżjed invenzjoni prattika u importanti tiegħu kienet il- film roll , li kienet ukoll il- bażi ta' l- iżvilupp bikri taċ- ċinema mmexxi mill- aħwa é , n u . L- inġejnozità tiegħu ssarfitlu f' profitti ta' eluf kbar ta' liri . Iżda dan ftit li xejn għamel bih , tant li hu magħruf ħafna wkoll bħala galantom liema bħalu . Huwa stmat li b' kollox minn flusu qassam madwar mitt miljun Dollaru għall- skopijiet filantripiċi u ta' riċerka . Waqqaf u mexxa wkoll il- kumpanija . Kien waqqaf ukoll skola tal- mużika . Fl- aħħar snin ta' ħajtu ħakmitu l- artrite fil- ġogi tax- xewka ta' daharu u spiss kien ikun muġugħ ħafna , tant li bil- kemm kien ikun jista' jimxi . L- islogan li snin qabel kien ivvinta biex jippromwovi l- kumpanija Kodak kien jgħid " int tagħfas il- buttuna u aħna nagħmlu l- bqija . " Iżda darba minnhom il- buttuna għafasha huwa . Fl- 1932 spara tir għal kaxxa ta' sidru , aktarx għax tant kien għamel f' qalbu li ma rahx lant ikompli jagħmel il- bqija . " Għażiża Dinja , se nħallik għax iddejjaqt . Inħoss li għext biżżejjed . Jien se nħallik ma' l- inkwiet tiegħek f' din il- fossa tal- ħmieġ utiqa – awguri ! " ( 3 ta' Lulju , 1906 – 25 ta' April , 1972 ) Attur Russu b' dixxendenza Bittanika . jibqa' magħruf l- iżjed għal prestazzjoni stupenda fil- film u għall- vuċi tiegħu tal- karattru Shere Khan fil- produzzjoni Huwa kien mogħni wkoll b' talent letterarju u vuċi tajba għall- kant . Minkejja dawn is- suċċessi Sanders qatt ma seta' jsib il- paċi . Lejn l- aħħar ta' April ta' l- 1972 , George Sanders temm ħajtu billi bela' doża qawwija ta' pilloli ta' l- irqad . In- nota suwiċidali qasira tiegħu hi waħda mill- iżjed eżistenzjalment arditi li qatt inkitbu . " Lil Harald , j ' Alla jaħfer lilek u jaħfer lili wkoll iżda nippreferi nneħħi ħajti u ħajjet it- tarbija tagħna b' idejja qabel ma navveliha jew noqtolha , Lupe . " ( 18 ta' Lulju , 1908 – 13 ta' Diċembru , 1944 ) Attriċi Messikana trid seba' għajnejn biex taraha . Véle bdiet il- karriera ta' attriċi fil- kummiedji mużikali teatrali . Wara deffset u sabet saqajha fix- xena ċinematografika ta' Hollywood . Vélez kienet waħda mill- ftit atturi tal- films silent li sabu posthom bla problemi ta' xejn f' dawk talkies . Fil- karriera qasira tagħha ħadet sehem f' madwar ħamsin film . Il- ħajja ' privata' tagħha kienet tgħaddiha tissara ma' bosta problemi sentimentali , fosthom tliet relazzjonijiet li fallew waħda wara l- oħra . Minkejja li kienet qiegħda tistenna wild mill- aħħar relazzjoni fallimentari li kellha , Lupe Vélez ħasset li jkun aħjar li tfittex ittemm ħajjitha bit- tarbija b' kollox . " Il- futur m' hu xejn ħlief xjuħija u mard u uġigħ … Irrid nistrieħ u dan huwa l- unku mod . " ( 22 ta' Lulju , 1893 – 29 ta' Mejju , 1957 ) Wieħed mill- aqwa diretturi ċinematografiċi tas- snin tletin . kien iddistingwa ruħu f' Hollywood fil- ġeneru tal- biża' . James Whale kien omosesswali , u għaldaqstant ftit li xejn sab ruħu komdu jkompli jidderieġi l- films meta fl- erbgħinijiet l- ambjent f' Hollywood kien beda jsir kull ma jmur iżjed omofobiku . Wara attakk ta' puplesija qawwi li affettwalu l- memorja , Whale waqa' f' depressjoni u beda jfittex li jinqata' għalih waħdu . Fl- eta' ta' 67 sena huwa siker sakra nobis u mar jgħarraq lilu nnifssu fil- pixxina tiegħu . " Huma pprovaw jaqbduni – Jien qbadthom l- ewwel ! " ( 10 ta' Novembru , 1879 – 5 ta' Diċembru , 1931 ) qatta' l- biċċa l- kbira ta' ħajtu bla sold fil- but u jiġġerra ' l hemm u ' l hawn mal- pajjiż . Kien jaqla' l- għixien billi jesebixxi t- talenti notevoli tiegħu fuq il- post u jqassam il- kitbiet tiegħu bi bdil ma' xi banju u bukkun sħun . L- esibizzjonijiet tiegħu spiss kienu jkunu melodrammatiċi , u tant kien jidħol fihom li matulhom kont tarah jintilef jirreċta , jgħajjat u jkanta . Illum huwa jitqies bħala wieħed mill- ewwel proponenti tal- . Lejn l- aħħar ta' għoxrinijiet Lindsay deffes f' rasu li n- nies kienu iżjed kurjużi dwar il- mod xejn tas- soltu li bih kien jesebixxi ruħu milli fil- poeżija tiegħu . Bosta storiċi huma tal- fehma li dan il- fellus li daħħal f' rasu baqa' baqa' sakemm nawwarlu moħħu u l- benessri . Iżjed tard ħarġulu wkoll id- dijabete u l- epilepsja , li komplew jkidduh u jigravawlu d- depressjoni u l- paranojja . Xahar wara li għalaq 52 sena , Lindsay kiteb l- aħħar kitba tiegħu u tgelgel ' l hemm ma' flixkun . Iċċaqlaq rasha … titfa' xagħrha lura minn ma' wiċċha … tieħu nifs ' l ġewwa … tagħfas kemm kemm xofftejha ma' xulxin għal ftit . . . iddawwar il- paġna ta' l- iskript … tibda taqra b' wiċċha mixħut ' l isfel … " U issa , biex inżomm mal- politika ta' Kanal 40 li jwasslilkom " … tħares ' l fuq fiss lejn il- kamera … titbissem sfurzat … tkompli taqra b' ton ferm … " l- istejjer vjolenti l- iżjed reċenti u f' kuluri vivaċi " … terġa' titfa' ħarsitha lejn l- iskript … iġġebbed idha bil- moħbi għall- basket mitluq ħdejn saqajha taħt il- medja … tissoda idha l- lemijija . . . tkompli taqra b' vuċi soda … " se nxandrulkom esklussiva oħra " … terġa' tħares fiss lejn il- kamera b' ħarsa penetranti , stonkuża , ta' sfida … tlissen … " attentat ta' suwiċidju " … minn ġol- basket taħt il- mejda taħtaf pistola ta' kalibru . 38 … tippuntah għal wara rasha … tiġbed il- grillu … ħoss tremend … daħna ħafifa … xagħarha jtir … għajnejha jitwerrċu … ħalqha jitgħawweġ u jintlewa ' l isfel … rasha tixxengel … tissabbat mal- mejda … tiżżerżaq bil- mod fuq il- mejda … tissabbat għal ma' l- art … tgħib … ( 24 ta' Awissu , 1944 – 15 ta' Lulju , 1974 ) Ġurnalista televiżiva Amerikana . sparat għal rasha waqt programm televiżiv immexxi minnha u mxandar dirett fuq it- televiżjoni WXLT fi Florida . Mietet l- isptar 14 -il siegħa wara . Qabel bidet il- programm kitbet l- iskript , li kien jirrakkonta proprju l- istorja tas- suwiċidju tagħha u ta' dak li fl- immaġinazzjoni tagħha kellu jsegwi fil- ftit sigħat ta' wara . Wara l- aċċident xi kollegi tagħha kkummentaw li Chubbuck ma kinitx sodisfatta ħafna fil- karriera tagħha għax l- istazzjon WXLT ixandar ħafna stejjer vjolenti u bla sugu sempliċiment biex jissodisfa l- gosti morbużi tan- nies . Hija kienet spiss tilmenta wkoll li ma kinitx imħallsa tajjeb u li sid l- istazzjon kien jippreferi jħaddem lill- ġurnalisti li lesti jaħdmu bi ħlas baxx milli lil dawk tassew promettenti . Iżda li tat dak in- nhar stess ta' l- avveniment , ommha żvelat li bintha kienet imdejjqa ħafna , l- iżjed għax minkejja li kellha 29 sena la kellha ħbieb u wisq anqas sieħeb jew prospetti romantiċi sodi . Kollega tagħha qalet ukoll li l- irġiel li kienu jinteressawaha għal xi raġuni kienu jiskartawaha u jirrifjutawaha . Dan kien iqajjem fiha bosta frustrazzjonijiet emozzjonali u sesswali , li xejn ma kienu ta' fejda għal persuna b' karattru bla sigurttà , delikat u sensittiv bħal tagħha . Hija kienet tal- fehma wkoll li ladarba f' ħajjitha ħadd ma kien jikkalkulaha , Chubbuck waslet sa fejn waslet biex forsi wara mewta xi ħadd jindenja ruħu jiftakar li kienet teżisti . Mużika : Biljett ta' Suiċida - Oliver Friggieri / Fabio D ' Amato Ħuġġieġa Oħra minn L- Imżebbel Ħin : ġabra ta ġrajjiet interessanti , bloggata li tidher li fiha x- xogħol u ricerkata sew . J ' alla ma nispiccaw qatt f dan l- istat ! Iżda tassew nemmen b' qawwa li d- dritt li tagħmel dan huwa wieħed mill- iżjed drittijiet fundamentali li f' soċjetà ħielsa kulħadd għandu jkollu . Għalija ħafna mid- dinja ma jagħmel sens xejn … " U prosit ta' din il- bloggata mill- iktar interessanti . Sa ċertu punt , ħasra li kienet " ippubblikata " hawn biss u għad tintesa wara li tindifen taħt bloggati oħrajn 'il quddiem . Proset sieħeb . Dawn l- aktar bloggati li jogħġbuni . . . dawk li jaqbdu suġġett u jinżlu fil- fond tagħhom . Veru li jrid ikollok ħin u paċenzja biex taqrahom , imma nippreferi dan it- tip ta' qari milli naqra fuq fuq u bil- ħeffa , kif forsi drajna nagħmlu f' din l- era ta' l- għaġla u ta' l- iskrinijiet . Proset fuq kollox tat- traduzzjoni poetika ta' Teasdale . . . bellezza . Mhux biss fiha r- rima u r- ritmu , imma tirreproduċi wkoll it- ton sollenni ta' l- oriġinali . Kompli man . . . fil- fehma tiegħi t- traduzzjoni mhijiex l- oħt iż- żgħira tal- letteratura , imma parti integrali minnha . Anzi , li ma kienx għat- traduzzjoni , il- letteratura universali ( jew ' supranazzjonali ' kif jgħidu l- komparattisti ) ma kenitx teżisti . Dwar is- suwiċidju , naqbel ħafna mal- biljett ta' Charlotte Gilman . . . issa min irid jibda dibattitu fuq il- bloggosfera dwar l- ewtanażja , merħba bih . Għalkemm nibża' li jekk qatt tissemma fil- medja hawn Malta , ikun biss għax ċertu segretarju parlamentari ħareġ jikkundannaha . Bilħaqq , dal- leħen ta' Oliver Friggieri , jew ta' Joe ? Jew qed nismagħhom it- tnejn ? Kenneth , nifhem dak li qed tgħid . . . bil- mod il- mod qisna qegħdin nindunaw li malli bloggata taqbeż ċertu livell letterarju / filosofiku / xjentifiku eċċetera , il- bloggosfera ma tibqgħax postha . Iddejjaqni din . Għala imma ? Wara kollox , tippubblika fejn tippubblika , il- kitba xorta tispiċċa tindifen u titbiegħed fl- oċean ! Le Antoine , mhux għax tistona fuq blogg , xejn affattu ; jien persuna li naċċetta kwalunkwe materjal fuq blogg . Madanakollu xorta nasal li nifhem min forsi jitgerrex mill- bloggosfera għax forsi ma jafx li jeżistu kitbiet mirquma bħal dawn . ( Mhu qed nipponta lejn ħadd għax bi bloggijiet bħal tiegħi l- ewwel wieħed , jista' jkun li ngerrex dawn it- tip ta' nies . ) Għalhekk jiddispjaċini li bloggati bħal dawn ( u bħal dawk li drajt tikteb int , mhux għax f' wiċċek ) , jistħoqqilhom udjenza ikbar , għalkemm forsi sid il- blogg ma jkunx qed ifittex / irid dan . Vera ħadt gost naqra dil- bloggata . Il- ġrajja ta' l- aħħar speċjalment laqtitni ferm , kemm għas- sensazzjonalizmu tagħha u kif ukoll għall- kummenti ta' nies qrib min miet . - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .